23. desember 2010 samtykti Løgtingið nakrar broytingar í lestrarstuðulslógini–víst verður til“ Løgtingslóg um broyting í løgtingslóg um lestrarstuðul”, lóg nr. 135 frá 28. desember 2010. Niðanfyri verða tær týdningarmestu broytingarnar nevndar: Broytingar 1. januar 2011:-Studningurin lækkar úr kr. 2.200 til kr. 1.800 hjá miðnámsskúlanæmingum, ið búgva heima hjá foreldrunum. -Ferðastudningurin uttanlands lækkar, bæði fyri lesandi og børn teirra. Víst verður til niðanfyri standandi talvu. -Lesandi við Heilsuskúla Føroya hava møguleika at søkja um verkætlanarstudning. -Verkætlanarstudningurin verður framyvir tann skjalprógvaða upphæddin av ferð millum lond til vanligan ferðaseðlakostnað, tó í mesta lagi upphæddin fyri lesandi sbrt. talvuni niðanfyri. -Stuðulsupphæddirnar verða ikki prístalsjavnaðar 1. august 2011-Rentan av lestrarlánum hækkar við 2% eftir lestur–úr 1% til 3% omanfyri diskontuna hjá Tjóðbankanum. Ferðastudningurin Danmark Europa (-Danmark og Grønland) Aðrastaðni kr. 2.400 kr. 4.000 kr. 5.000 Børn: 0–1 ár kr. 300 kr. 500 kr. 700 Børn: 2–11 ár kr. 1.400 kr. 2.300 kr. 3.500 Børn: 12–16 ár kr. 2.400 kr. 4.000 kr. 5.000 Broytingar 1. august 2011:-Studningurin verður inntøkujavnaður í mun til egna A-inntøku. Er miðal útgoldna A-inntøkan hjá umsøkjaranum undir kr. 10.000 um mánaðin í lestrartíðini, verður eingin inntøkujavning í studninginum. Fer útgoldna A-inntøkan upp um kr. 10.000, verður inntøkujavnað í studninginum stigvíst í mun til A-inntøkuna. Kunnað verður nærri um inntøkujavningina áðrenn skipanin verður sett í gildi. -Harafturat er ætlanin at skerpa krøvini nakað hjá miðnámsskúlanæmingum, ið leiga. Í § 7, stk. 3 í lógini er m. a. heimild at áseta treytir í samband við leigu av bústaði. Ætlanin er í kunngerð at nágreina reglurnar á leið soleiðis: Øll, ið leiga, skulu: saman ið lestrarstuðulsumsóknini viðleggja bústaðarváttan frá Landsfólkayvirlitinum ella kommununi. flyta leiguupphæddina á kontu í peningastovni. Bert hesin gjaldsháttur verður góðkendur av Studna. eftir áheitan frá Studna, skulu tey, ið leiga, leggja húsaleigukvittanir ella kontuavrit fram fyri hvønn mánað í stuðulsárinum. Talan skal vera um flyting gjøgnum peningastovn, ið skal lúka hesi krøv: at tað sæst á flytingini, at talan er um húsaleigu, at tað sæst, hvør leigarin og útleigarin er, at húsaleigan fyri hvønn mánað minst er kr. 1.200, at flytingarnar eru dagførdar, t. v. s. at tær verða gjørdar mánaðarliga, at tað framgongur, hvønn mánað goldið er fyri.